Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 359

8. Cikk -1. A rendőri feladat ellátásával megbízott rendőrtiszt munkája jogszerű végzéséhez erőt alkalmazhat, ha az elérendő cél ezt igazolja, figyelembe véve az erő alkalmazásából eredő kockázatokat, és feltéve, hogy a cél másképp nem érhető el. Ha lehetséges, az erő alkalmazását figyelmeztetésnek kell megelőznie. -2. A rendőri feladat ellátásával megbízott rendőrtiszt minden helyszínre beléphet, amennyiben ez ésszerűen szükséges a segítségre szorulók megsegítéséhez. 2007/147/II. szám -3. A rendőri feladat ellátásával megbízott rendőrtiszt átkutathatja egy személy ruházatát, a törvény által rászabott feladat végrehajtása közben, ha a tények vagy körülmények arra utalnak, hogy a személy, a tiszt illetve harmadik személyek élete vagy biztonsága közvetlen veszélyben van, és ez az átkutatás szükséges a veszély elhárításához. -4. A kerületi ügyésznek vagy helyettesének, akik elé a fogvatartottakat, vagy szabadságuktól megfosztott gyanúsítottakat állítják, joguk van úgy rendelkezni, hogy ezt a személyt átkutatják, ha a tények vagy körülmények arra utalnak, hogy a személy vagy a tiszt élete vagy biztonsága közvetlen veszélyben van, és ez az átkutatás szükséges a veszély elhárításához -5. Az 1-4. bekezdésekben említett jogok gyakorlása ésszerű és az elérni kívánt céllal arányos kell, hogy legyen. -6. Az 1-5. bekezdések a katonai rendőrség tagjaira is vonatkoznak, ha feladatukat jogszerűen végzik, valamint a rendőrséget e törvény alapján segítő minden fegyveres erő tagjaira. -7. Az igazságügyi miniszter előírhatja, hogy a büntetőeljárásról szóló törvény 142. Cikk 1. bekezdésében említett különleges nyomozók az 1. és 3. bekezdésben leírt jogokat gyakorolhatják, amennyiben a miniszter személyesen, kategóriánként vagy egységenként erre felhatalmazza őket. Ebben az esetben a 9. Cikk szerint egy hivatalos utasítást kell részükre adni.

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes